Príloha č. 2 súťažných podkladov

|  |
| --- |
| **obchodné podmienky/návrh zmluvy****Štatutárny audit konsolidovaných účtovných závierok vybraných účtovných jednotiek verejnej správy a štatutárny audit konsolidovanej účtovnej závierky ústrednej správy zostavených za roky 2025, 2026 a 2027** |

**Zmluva na poskytnutie audítorských služieb pri výkone štatutárneho auditu konsolidovaných účtovných závierok vybraných účtovných jednotiek verejnej správy a ústrednej správy**

uzatvorená podľa ustanovení § 3 ods. 4 a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „zmluva“)

Číslo zmluvy Objednávateľa: 2025/1276

**Preambula**

Objednávateľ na obstaranie predmetu tejto zmluvy použil postup verejného obstarávania podľa § 66 ods. 7
písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“).

Článok 1

Zmluvné strany

* 1. **Objednávateľ:**

Názov: Slovenská republika zastúpená

 Ministerstvom financií Slovenskej republiky

 Sídlo: **Štefanovičova 5, 817 82 Bratislava 15**

 Zastúpený: Ing. Vladimír Kešjar, generálny tajomník služobného úradu

 Bankové spojenie: Štátna pokladnica, Radlinského 32, 810 05 Bratislava 15

 Číslo účtu v tvare IBAN: SK59 8180 0000 0070 0000 1400

 IČO: 00151742

 IČ DPH: nie je platiteľom DPH

 (ďalej len „Objednávateľ“)

a

* 1. **Poskytovateľ:**

 Obchodné meno:

 Miesto podnikania:

 Osoby oprávnené jednať

 - vo veciach zmluvných:

 Bankové spojenie:

 Číslo účtu v tvare IBAN:

 IČO:

 DIČ:

 IČ DPH:

 Právna forma:

 Označenie registra:

 Číslo zápisu:

 Tel. č.:

 http://

 E-mail:

 Kontaktná osoba:

 Tel. č.:

 (ďalej len „Poskytovateľ“)

 (ďalej spoločne „zmluvné strany“)

sa dohodli na uzatvorení tejto zmluvy podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

Článok 2

Predmet a účel zmluvy

* 1. Predmetom tejto zmluvy je záväzok Poskytovateľa riadne a včas poskytnúť Objednávateľovi služby štatutárneho auditu (ďalej aj ako „služby“) v nasledovnom rozsahu: overenie konsolidovaných účtovných závierok vybraných účtovných jednotiek verejnej správy (kapitol štátneho rozpočtu) zostavených za roky 2025, 2026 a 2027, overenie konsolidovanej účtovnej závierky ústrednej správy zostavenej za roky 2025, 2026 a 2027 a overenie súladu konsolidovaných výročných správ kapitol štátneho rozpočtu vyhotovených za roky 2025, 2026 a 2027 s konsolidovanými účtovnými závierkami kapitol štátneho rozpočtu zostavenými za roky 2025, 2026 a 2027. Bližší opis predmetu tejto zmluvy je uvedený v Prílohe č. 1 (Opis predmetu zákazky), ktorá tvorí jej neoddeliteľnú súčasť.
	2. V rámci predmetu tejto zmluvy podľa jej bodu 2.1 a v súlade s Prílohou č. 1 (Opis predmetu zákazky) sa Poskytovateľ zaväzuje poskytnúť Objednávateľovi nasledovné služby:
		1. overenie konsolidovaných účtovných závierok vybraných účtovných jednotiek verejnej správy zostavených za rok 2025, overenie konsolidovanej účtovnej závierky ústrednej správy zostavenej za rok 2025 a overenie súladu konsolidovaných výročných správ kapitol štátneho rozpočtu vyhotovených za rok 2025 s konsolidovanými účtovnými závierkami kapitol štátneho rozpočtu zostavenými za rok 2025;
		2. overenie konsolidovaných účtovných závierok vybraných účtovných jednotiek verejnej správy zostavených za rok 2026, overenie konsolidovanej účtovnej závierky ústrednej správy zostavenej za rok 2026 a overenie súladu konsolidovaných výročných správ kapitol štátneho rozpočtu vyhotovených za rok 2026 s konsolidovanými účtovnými závierkami kapitol štátneho rozpočtu zostavenými za rok 2026;
		3. overenie konsolidovaných účtovných závierok vybraných účtovných jednotiek verejnej správy zostavených za rok 2027, overenie konsolidovanej účtovnej závierky ústrednej správy zostavenej za rok 2027 a overenie súladu konsolidovaných výročných správ kapitol štátneho rozpočtu vyhotovených za rok 2027 s konsolidovanými účtovnými závierkami kapitol štátneho rozpočtu zostavenými za rok 2027.
		4. riadenie projektu a komunikáciu v rozsahu uvedenom v Prílohe č. 1 tejto zmluvy (Opis predmetu zákazky).
	3. Poskytovateľ berie na vedomie, že termín pre zostavenie konsolidovaných účtovných závierok kapitol štátneho rozpočtu a konsolidovanej účtovnej závierky ústrednej správy vyplýva zo všeobecne záväzných právnych predpisov platných na území Slovenskej republiky.
	4. Audit bude vykonaný v súlade so zákonom č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov v znení neskorších predpisov (ďalej len „zákon č. 423/2015 Z. z.“), a v súlade s nariadením Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu a zrušení rozhodnutia Komisie 2005/909/ES (ďalej len „Nariadenie EÚ”). Výsledkom práce štatutárneho audítora (ďalej len „audítor“) bude vydanie správy audítora (za daný rok) v súlade s § 27 zákona č. 423/2015 Z. z., v ktorej vyjadrí názor, či konsolidovaná účtovná závierka poskytuje pravdivý a verný obraz finančnej situácie a výsledku hospodárenia v súlade so zákonom č. 423/2015 Z. z. a vydanie dodatku správy audítora, kde audítor vyjadrí názor, či údaje uvedené v konsolidovanej výročnej správe sú v súlade s konsolidovanou účtovnou závierkou. Ak konsolidovaná výročná správa bude k dispozícii pred dátumom vydania správy audítora, overenie súladu konsolidovanej výročnej správy s konsolidovanou účtovnou závierkou bude súčasťou správy audítora.
	5. Poskytovateľ môže preveriť jednotlivé oblasti konsolidovaných účtovných závierok vybraných účtovných jednotiek verejnej správy a konsolidovanej účtovnej závierky ústrednej správy preverením práce iného audítora, pokiaľ túto oblasť auditoval iný audítor. V prípade preverenia práce iného audítora môže Poskytovateľ dospieť k názoru, že získané audítorské dôkazy nie sú dostatočné, v tom prípade sám vykoná ďalšie audítorské postupy s cieľom získať dostatočné audítorské dôkazy.
	6. Výstupom Poskytovateľa budú aj Správy o zisteniach a odporúčaniach z auditov konsolidovaných účtovných závierok vybraných účtovných jednotiek verejnej správy a z auditu konsolidovanej účtovnej závierky ústrednej správy za daný rok.
	7. Správy audítora v súlade s § 27 zákona č. 423/2015 Z. z. podľa bodu 2.4 tohto článku tejto zmluvy a Správy o zisteniach a odporúčaniach z auditov konsolidovaných účtovných závierok podľa bodu 2.6 tohto článku tejto zmluvy, vyhotovené za roky 2025, 2026 a 2027, sa Poskytovateľ zaväzuje predložiť najneskôr do 15. novembra kalendárneho roka nasledujúceho po dátume, ku ktorému boli auditované konsolidované účtovné závierky a konsolidované výročné správy zostavené. Dodatok správy audítora k súladu konsolidovaných výročných správ kapitol štátneho rozpočtu vyhotovených za roky 2025, 2026 a 2027 s konsolidovanými účtovnými závierkami kapitol štátneho rozpočtu zostavenými za roky 2025, 2026 a 2027 sa Poskytovateľ zaväzuje predložiť taktiež najneskôr do 15. novembra kalendárneho roka nasledujúceho po dátume, ku ktorému boli auditované konsolidované účtovné závierky a konsolidované výročné správy zostavené.
	8. Účelom tejto zmluvy je podľa ustanovenia § 22a ods. 5 zákona č. 431/2002 Z. z. o účtovníctve v znení neskorších predpisov zabezpečiť overenie konsolidovaných účtovných závierok jednotiek verejnej správy, konsolidovanej účtovnej závierky ústrednej správy a overenie súladu konsolidovaných výročných správ kapitol štátneho rozpočtu s ich konsolidovanými účtovnými závierkami prostredníctvom právnickej osoby, ktorá má odborné, personálne a materiálne predpoklady na výkon auditu ustanovené zákonom
	č. 423/2015 Z. z.
	9. Správa audítora o štatutárnej účtovnej závierke príslušnej auditovanej účtovnej jednotky bude vydaná v slovenskom jazyku.
	10. Vo vzťahu k auditu účtovnej závierky Objednávateľa platí, že Poskytovateľ v súlade s Nariadením EÚ vypracuje a predloží Výboru pre audit konsolidovanej účtovnej závierky Ministerstva financií SR a konsolidovanej účtovnej závierky ústrednej správy Slovenskej republiky (ďalej len „výbor pre audit“) dodatočnú správu najneskôr v čase predloženia správy audítora uvedenej vyššie. Dodatočná správa pre výbor pre audit bude vypracovaná v písomnej forme a bude obsahovať skutočnosti v zmysle Nariadenia EÚ.
	11. Na účely tejto zmluvy platí, že za samostatné plnenie predmetu tejto zmluvy sa považuje vykonanie štatutárneho auditu v rozsahu uvedenom v článku 2 body 2.2, 2.4 a 2.6 tejto zmluvy za jeden kalendárny rok. Za deň zdaniteľného plnenia sa bude považovať deň podpísania akceptačného protokolu za Poskytovateľom riadne dodané a Objednávateľom prevzaté samostatné plnenie predmetu tejto zmluvy za jeden kalendárny rok v zmysle článku 3 bod 3.4 tejto zmluvy.
	12. Zmluvné strany sa dohodli, že na účely zníženia negatívnych vplyvov na životné prostredie, bude Poskytovateľ predkladať Objednávateľovi dokumentáciu a podklady v elektronickej podobe, okrem
	konfirmačných listov a odpovedí na ne, pokiaľ odpoveď prišla poštou v papierovej forme, dokumentov spojených s vydaním audítorskej správy – prehlásenie vedenia, správy audítora a zmluvy o audite, pokiaľ by nebola nahradená zaručenými elektronickými podpismi. Zmluvné strany berú na vedomie, že v papierovej podobe musia byť uchovávané všetky formálne dokumenty, ktoré podpisuje buď audítor alebo auditovaný subjekt, prípadne tretia strana (konfirmačný list), pokiaľ v týchto prípadoch nie je použitý zaručený elektronický podpis, ak je to možné. Poskytovateľ poskytne v papierovej podobe aj iné dokumenty, pokiaľ ho o to Objednávateľ požiada.
	13. Zmluvné strany sa dohodli, že Poskytovateľ môže využiť na zber dokumentov a údajov elektronické zdieľané dátové úložisko, v ktorom budú ukladané dokumenty a informácie od Objednávateľa, resp. od organizácií ústrednej správy na účely plnenia predmetu tejto zmluvy. Poskytovateľ sa zaväzuje zabezpečiť riadnu ochranu týchto dokumentov a informácií pred ich zneužitím.

Článok 3

Cena, platobné a preberacie podmienky

* 1. Zmluvná cena je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon
	č. 18/1996 Z. z. o cenách v znení neskorších predpisov a je vyjadrená v eurách. Objednávateľ
	a Poskytovateľ berú na vedomie, že dohodnutá maximálna cena predmetu tejto zmluvy a jeho plnení,
	t. j. celkový finančný limit tejto zmluvy počas celej doby jej platnosti je stanovený vo výške XXX eur bez DPH, čo pri sadzbe 23 % DPH predstavuje sumu XXX eur s DPH. Túto cenu nie je možné prekročiť počas trvania celého zmluvného vzťahu. Členenie zmluvnej ceny podľa predchádzajúcej vety tohto bodu tejto zmluvy a podľa jednotlivých plnení predmetu tejto zmluvy je nasledovné:
		1. cena za overenie konsolidovaných účtovných závierok vybraných účtovných jednotiek verejnej správy zostavených za rok 2025, overenie konsolidovanej účtovnej závierky ústrednej správy zostavenej za rok 2025 a overenie súladu konsolidovaných výročných správ kapitol štátneho rozpočtu vyhotovených za rok 2025 s konsolidovanými účtovnými závierkami kapitol štátneho rozpočtu zostavenými za rok 2025 je XXX eur bez DPH, t. j. XXX eur s DPH;
		2. cena za overenie konsolidovaných účtovných závierok vybraných účtovných jednotiek verejnej správy zostavených za rok 2026, overenie konsolidovanej účtovnej závierky ústrednej správy zostavenej za rok 2026 a overenie súladu konsolidovaných výročných správ kapitol štátneho rozpočtu vyhotovených za rok 2026 s konsolidovanými účtovnými závierkami kapitol štátneho rozpočtu zostavenými za rok 2026 je XXX eur bez DPH, t. j. XXX eur s DPH;
		3. cena za overenie konsolidovaných účtovných závierok vybraných účtovných jednotiek verejnej správy zostavených za rok 2027, overenie konsolidovanej účtovnej závierky ústrednej správy zostavenej za rok 2027 a overenie súladu konsolidovaných výročných správ kapitol štátneho rozpočtu vyhotovených za rok 2027 s konsolidovanými účtovnými závierkami kapitol štátneho rozpočtu zostavenými za rok 2027 je XXX eur bez DPH, t. j. XXX eur s DPH.
	2. Zmluvné strany berú na vedomie, že Poskytovateľ je povinný pri vystavení faktúry pripočítať k základu dane bez DPH vždy aktuálne platnú sadzbu DPH, ktorej výška sa môže počas trvania tejto zmluvy legislatívnou úpravou/zákonnou úpravou zmeniť, čo môže mať vplyv na výšku zmluvnej ceny. Takáto zmena sa vykoná automaticky bez potreby uzavretia písomného dodatku k tejto zmluve.
	3. Zmluvné strany sa dohodli, že v prípade, ak sa Poskytovateľ, ktorý v čase podpisu tejto zmluvy nie je platiteľom DPH, stane po uzavretí tejto zmluvy platiteľom DPH, celková cena za plnenie predmetu tejto zmluvy (celkový finančný limit podľa bodu 3.1 tejto zmluvy), ako aj ceny za jednotlivé plnenia podľa tejto zmluvy sa budú považovať za ceny s DPH odo dňa, kedy sa Poskytovateľ stane platiteľom DPH.
	4. Za riadne dodanie samostatného plnenia predmetu tejto zmluvy podľa článku 2 body 2.2, 2.4 a 2.6 tejto zmluvy za jeden kalendárny rok, sa bude považovať podpísanie akceptačného protokolu oboma zmluvnými stranami. Poskytovateľovi vzniká právo vystaviť faktúru až po riadnom odovzdaní a prevzatí samostatného plnenia predmetu tejto zmluvy za jeden kalendárny rok podľa článku 2 body 2.2, 2.4 a 2.6 tejto zmluvy v termíne, ktorý je uvedený v článku 2 bod 2.7 tejto zmluvy a po prevzatí tohto odovzdávaného plnenia, a to podpísaním akceptačného protokolu Objednávateľom.
	5. Faktúra je splatná do 30 dní od dátumu jej doručenia do sídla Objednávateľa. Faktúry sú Objednávateľovi doručované výlučne:
		1. elektronicky e-mailom vo formáte PDF na adresu elektronickej pošty: podatelna@mfsr.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti budú zamietnuté; alebo
		2. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB; alebo
		3. spôsobom podľa zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon o elektronickej fakturácii“) po zriadení informačného systému elektronickej fakturácie (ďalej len „Fakturačný systém“). Zmluvné strany berú na vedomie, že po zriadení Fakturačného systému bude možné doručovať faktúry Objednávateľovi výlučne spôsobom podľa bodu 3.5.2 a 3.5.3 tohto článku tejto zmluvy. V prípade, ak Poskytovateľ vystaví a doručí Objednávateľovi faktúru v zmysle zákona o elektronickej fakturácii, musí mať takto vystavená faktúra všetky náležitosti v súlade s § 2 ods. 2 zákona o elektronickej fakturácii.
	6. Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť Poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v bode 3.5.1, 3.5.2 alebo 3.5.3 tohto článku tejto zmluvy a plynie u nej nová 30-dňová lehota splatnosti.
	7. Platby za faktúry podľa tejto zmluvy budú uskutočnené bezhotovostným prevodom na bankový účet Poskytovateľa uvedený v príslušnej faktúre. Faktúra sa považuje za uhradenú dňom pripísania finančných prostriedkov na bankový účet Poskytovateľa.
	8. Poskytovateľ berie na vedomie, že ak si nesplnil svoju oznamovaciu povinnosť podľa § 6 zákona
	č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Poskytovateľa.

Článok 4

 Právne vzťahy

* 1. Právne vzťahy medzi Objednávateľom na strane jednej a Poskytovateľom na strane druhej tejto zmluvy sa riadia podmienkami a dojednaniami tejto zmluvy, ako aj podmienkami vyhláseného verejného obstarávania, príslušnými ustanoveniami zákona č. 423/2015 Z. z., medzinárodnými audítorskými štandardami (ISA) vydanými Medzinárodnou federáciou účtovníkov (IFAC), Obchodného zákonníka, ako aj ostatnými právnymi predpismi platnými na území SR a medzinárodnými dohodami, ktorými je SR viazaná.

Článok 5

 Vyhlásenia Poskytovateľa

* 1. Ku dňu uzavretia tejto zmluvy Poskytovateľ vyhlasuje a ručí Objednávateľovi, že:
		1. je osobou oprávnenou uzavrieť túto zmluvu, uplatňovať svoje práva a plniť svoje záväzky vyplývajúce z tejto zmluvy;
		2. nie je osobou, ktorá je účastníkom:
			1. konkurzného, reštrukturalizačného konania;
			2. výkonu súdneho rozhodnutia;
			3. vyrovnania alebo
			4. takého súdneho konania, exekučného konania, arbitráže či správneho konania, ktorého výsledok by mohol ovplyvniť plnenia záväzkov Poskytovateľa na základe tejto zmluvy;
		3. uzavretie a plnenie tejto zmluvy zo strany Poskytovateľa nie je a nebude v rozpore:
			1. so žiadnym zákonom alebo iným právnym predpisom platným pre Poskytovateľa;
			2. so žiadnou dohodou, dojednaním alebo iným dokumentom záväzným pre Poskytovateľa.
	2. Poskytovateľ vyhlasuje a ručí Objednávateľovi, že počas celej doby platnosti a účinnosti tejto zmluvy bude mať dostatočné personálne a finančné kapacity na riadne zabezpečenie výkonu auditu, t. j. že členovia audítorského tímu počas trvania tejto zmluvy budú s Poskytovateľom v relevantnom zmluvnom vzťahu. Poskytovateľ sa ďalej zaväzuje, že počet členov audítorského tímu počas výkonu auditu neklesne pod 31 členov a z uvedeného počtu členov audítorského tímu budú v audítorskom tíme vždy kľúčoví experti a experti, ktorí spĺňajú požiadavky na kľúčových expertov a expertov stanovené Objednávateľom v rámci dokumentácie z verejného obstarávania k predmetu tejto zmluvy. Požiadavky stanovené pre jednotlivé typy kľúčových expertov a expertov sú uvedené v Prílohe č. 4 tejto zmluvy. Zoznam kľúčových expertov a expertov, ktorými Poskytovateľ ako úspešný uchádzač preukázal splnenie podmienok účasti týkajúcich sa technickej spôsobilosti alebo odbornej spôsobilosti a splnenia kvalitatívnych kritérií na vyhodnotenie ponúk v rámci dokumentácie z verejného obstarávania k predmetu tejto zmluvy, vedie Objednávateľ.

Článok 6

 Poistenie a zodpovednosť za škodu

* 1. Poskytovateľ vyhlasuje, že v čase podpisu tejto zmluvy má platne uzatvorenú poistnú zmluvu na poistenie zodpovednosti za škodu, ktorá by mohla vzniknúť v súvislosti s výkonom štatutárneho auditu vo výške
	10-násobku zmluvnej ceny podľa bodu 3.1 tejto zmluvy vrátane DPH alokovanej na audit konsolidovanej účtovnej závierky v jednotlivom roku a zaväzuje sa, že bude udržiavať takéto poistenie v platnosti počas celej doby platnosti tejto zmluvy a počas doby platnosti trvania záruky na jednotlivé služby, avšak minimálne 3 roky po ukončení platnosti tejto zmluvy.
	2. Štatutárny audítor a Poskytovateľ sú povinní vykonávať štatutárny audit s odbornou starostlivosťou a nestranne. Zodpovednosť Poskytovateľa za riadne vykonanie predmetu tejto zmluvy sa riadi § 28 zákona č. 423/2015 Z. z. a Medzinárodnými audítorskými štandardami. Rozsah výšky náhrady škody spôsobenej pri výkone štatutárneho auditu v subjektoch verejného záujmu je stanovený zákonom
	č. 423/2015 Z. z.

Článok 7

Sankcie

* 1. Zmluvné strany sa dohodli, že v prípade omeškania Poskytovateľa s riadnym odovzdaním samostatného plnenia predmetu tejto zmluvy podľa článku 2 bod 2.2, 2.4 a 2.6 tejto zmluvy má Objednávateľ právo na zmluvnú pokutu vo výške 0,05 % z ceny tohto samostatného plnenia, s ktorým je v omeškaní vrátane DPH za každý deň omeškania s riadnym odovzdaním samostatného plnenia predmetu tejto zmluvy podľa článku 2 bod 2.2, 2.4 a 2.6 tejto zmluvy.
	2. Ak sa Objednávateľ dostane do omeškania so splnením peňažného záväzku, je Objednávateľ povinný zaplatiť Poskytovateľovi úrok z omeškania vo výške ustanovenej nariadením vlády č. 21/2013 Z. z., ak ho na to Poskytovateľ vyzve.
	3. Uplatnením zmluvnej pokuty nie je dotknuté právo Objednávateľa na náhradu škody v rozsahu, prevyšujúcom výšku zmluvnej pokuty, s prihliadnutím na ustanovenia zákona č. 423/2015 Z. z. o náhrade škody.

Článok 8

Informačná povinnosť Poskytovateľa

* 1. Poskytovateľ sa zaväzuje, že bude Objednávateľa informovať o všetkých závažných skutočnostiach
	a zmenách, ktoré môžu mať vplyv na schopnosť ktorejkoľvek strany plniť svoje záväzky. Ide najmä
	o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo
	o predaji podniku alebo časti podniku, zánik alebo odňatie poverenia na výkon podnikateľskej činnosti
	a pod. Ak Poskytovateľ poruší povinnosť informovať o vyššie uvedených zmenách Objednávateľa, nesie zodpovednosť za všetky škody, ktoré vzniknú Objednávateľovi v dôsledku neinformovanosti.

Článok 9

Povinnosť Objednávateľa pri výkone auditu

* 1. Objednávateľ je povinný zabezpečiť primeranú súčinnosť vybraných účtovných jednotiek verejnej správy, a to najmä menovaním osôb zodpovedných za koordináciu prác s audítorom v rámci príslušného rezortu a za zabezpečenie podkladových dokumentov nevyhnutných pre výkon práce audítora. Tieto osoby budú súčasťou projektového tímu pracujúceho na strane Objednávateľa.
	2. Objednávateľ v súčinnosti s ostatnými auditovanými účtovnými jednotkami (t. j. kapitolami štátneho rozpočtu v zmysle článku 2 bod 2.1 tejto zmluvy) a ich štatutárnymi orgánmi zodpovedajú za:
		1. identifikáciu činností účtovnej jednotky verejnej správy a zabezpečenie dodržiavania príslušných všeobecne záväzných právnych predpisov Slovenskej republiky, ktoré sa vzťahujú na jej činnosť,
		2. vedenie úplného, preukázateľného a správneho účtovníctva a prípravu a vernú prezentáciu účtovnej závierky v súlade s platnou legislatívou Slovenskej republiky,
		3. zavedenie a zachovávanie takej vnútornej kontroly, aká je podľa neho potrebná na zostavenie účtovnej závierky bez významných nesprávností z dôvodu podvodu alebo chyby,
		4. riadne zaznamenávanie operácií v účtovníctve na vypracovanie primeraných účtovných odhadov, ochranu majetku a zabezpečenie celkovej správnosti účtovnej závierky a jej súladu s platným rámcom vykazovania,
		5. prípravu, zostavenie a verné zobrazenie účtovnej závierky,
		6. vypracovanie podpornej dokumentácie, na ktorej budú vykonané audítorské postupy v súlade s podmienkami tejto zmluvy na účely začlenenia účtovnej závierky účtovnej jednotky verejnej správy do konsolidovanej účtovnej závierky ústrednej správy.
	3. Objednávateľ je povinný zabezpečiť primeranú súčinnosť vybraných účtovných jednotiek verejnej správy. Objednávateľ je ďalej povinný v súčinnosti s vybranými účtovnými jednotkami verejnej správy:
		1. umožniť audítorovi prístup k všetkým informáciám, o ktorých auditovaná účtovná jednotka verejnej správy vie, že sú relevantné pre zostavenie účtovnej závierky, napríklad k účtovníctvu, dokumentom a ďalším záležitostiam vrátane zápisníc zo zasadnutí štatutárnych a dozorných orgánov a z rokovaní vedenia účtovnej jednotky verejnej správy, a to v dohodnutom termíne, požadovanom rozsahu a na požadovanej úrovni z hľadiska detailnosti;
		2. poskytnúť audítorovi ďalšie potrebné informácie a vysvetlenia, ktoré môže audítor požadovať na účely auditu. Objednávateľ a auditované účtovné jednotky súhlasia s tým, že audítor je oprávnený požiadať banky alebo pobočky zahraničných bánk o prístup k informáciám týkajúcich sa auditovanej účtovnej jednotky verejnej správy, ktoré môžu byť predmetom bankového tajomstva;
		3. poskytnúť audítorovi prístup k osobám v účtovnej jednotke verejnej správy, od ktorých je podľa rozhodnutia audítora potrebné získať audítorské dôkazy;
		4. na žiadosť audítora Objednávateľ zabezpečí stretnutie medzi audítorom a štatutárnymi orgánmi Objednávateľa a výborom pre audit, ak sú zriadené, alebo akúkoľvek inú komunikáciu so štatutárnymi a dozornými orgánmi, ak o to audítor požiada;
		5. Objednávateľ a vybraná účtovná jednotka verejnej správy (t. j. kapitoly štátneho rozpočtu v zmysle článku 2 bod 2.1 tejto zmluvy) poskytnú audítorovi na jeho žiadosť „Vyhlásenie vedenia účtovnej jednotky verejnej správy (t. j. kapitoly štátneho rozpočtu v zmysle článku 2 bod 2.1 tejto zmluvy)“, ktorým potvrdí dôležité ústne vysvetlenia a vyhlásenia poskytnuté zo strany účtovnej jednotky verejnej správy audítorovi v súvislosti s auditom.
	4. Objednávateľ sa zaväzuje zabezpečiť, že výbor pre audit pozve audítora na svoje zasadanie, aby mal audítor možnosť oznámiť výboru pre audit podstatné skutočnosti zistené počas auditu.

**Článok 10**

**Povinnosti Poskytovateľa, subdodávatelia a register partnerov verejného sektora**

* 1. Poskytovateľ je povinný poskytovať služby podľa tejto zmluvy riadne a včas, s odbornou starostlivosťou, nestranne a nezávisle od Objednávateľa, v súlade so zákonom č. 423/2015 Z. z. a touto zmluvou, dodržiavať medzinárodné audítorské štandardy, Nariadenie EÚ, vnútorné predpisy vydané Úradom pre dohľad nad výkonom auditu, Slovenskou komorou audítorov a Etický kódex Slovenskej komory audítorov.
	2. Poskytovateľ je povinný zabezpečiť riadne a včasné plnenie predmetu tejto zmluvy členmi audítorského tímu v súlade s článkom 5 bod 5.2 tejto zmluvy. Poskytovateľ má povinnosť vyžiadať si vopred písomný súhlas Objednávateľa týkajúci sa zmeny/doplnenia v osobe kľúčových expertov alebo expertov, ktorých používa na realizáciu zmluvy. V prípade, ak niektorý z týchto kľúčových expertov alebo expertov ukončí spoluprácu s Poskytovateľom, v prípade jeho úmrtia alebo v prípade, ktorý zabraňuje kľúčovému expertovi alebo expertovi riadne vykonávať plnenie predmetu tejto zmluvy, je Poskytovateľ povinný o tejto skutočnosti bez zbytočného odkladu písomne informovať Objednávateľa. Nový kľúčový expert alebo expert musí spĺňať požiadavky podľa bodu 5.2 tejto zmluvy (vrátane licencie vydanej v zmysle § 8 zákona č. 423/2015 Z. z.). V prípade zmeny/doplnenia kľúčového experta alebo experta v rámci využitia odborných kapacít inej osoby, ktorou nepreukazoval technickú spôsobilosť alebo odbornú spôsobilosť v rámci verejného obstarávania k tejto zákazke, musí Poskytovateľ za túto inú osobu preukázať okrem vyššie uvedeného aj splnenie podmienok účasti týkajúcich sa osobného postavenia podľa § 32 ods. 1 a ods. 7 zákona o VO a nesmú u nej existovať dôvody na vylúčenie podľa § 40 ods. 6 písm. b) až g) a ods. 7 zákona o VO. Žiadosť o písomný súhlas predloží Poskytovateľ v písomnej forme spolu s dokladmi preukazujúcimi splnenie požiadaviek podľa bodu 5.2 tejto zmluvy na kľúčových expertov alebo expertov, a to pred jeho nástupom na výkon činností podľa zmluvy. Po kladnom písomnom stanovisku kontaktnej osoby Objednávateľa sa môže príslušný expert začať podieľať na realizácii plnenia zmluvy. Zároveň bude príslušný kľúčový expert alebo expert doplnený do zoznamu expertov vedeným Objednávateľom podľa bodu 5.2 tejto zmluvy.
	3. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody a objednávky v súlade s § 41 ods. 8 zákona o VO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. V prípade, ak má Poskytovateľ v čase uzavretia tejto zmluvy známych subdodávateľov, ich zoznam tvorí neoddeliteľnú súčasť tejto zmluvy ako Príloha č. 2. V zozname subdodávateľov vyhotovenom v súlade s § 41 ods. 3 zákona o VO sú Poskytovateľom uvedené údaje v nasledovnom rozsahu:
		1. meno a priezvisko alebo obchodné meno, resp. názov,
		2. adresa pobytu alebo jeho sídlo,
		3. IČO alebo dátum narodenia, ak nebolo pridelené IČO,
		4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
		5. podiel plnenia z tejto zmluvy v % vyjadrení, ktorý má v úmysle zadať subdodávateľom a predmet subdodávok.
	4. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel. Prípadné vyčiarknutie subdodávateľa z registra partnerov verejného sektora počas trvania tejto zmluvy je Poskytovateľ povinný bezodkladne oznámiť Objednávateľovi. Poskytovateľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
	5. Poskytovateľ je oprávnený zmeniť a/alebo doplniť subdodávateľa počas trvania tejto zmluvy. Poskytovateľ je najneskôr 15 kalendárnych dní pred dňom zmeny alebo doplnenia subdodávateľa povinný predložiť kontaktnej osobe Objednávateľa písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 10.3 tohto článku tejto zmluvy. Zmena alebo doplnenie subdodávateľa podlieha písomnému súhlasu zo strany Objednávateľa.
	6. V prípade zmeny/doplnenia subdodávateľa podľa bodu 10.5 tohto článku Poskytovateľ zodpovedá Objednávateľovi za to, že jeho subdodávateľ spĺňa podmienky účasti podľa § 32 ods. 1 a ods. 7 zákona o VO a nesmie u neho existovať dôvod na vylúčenie podľa § 40 ods. 6 písm. b) až g) zákona o VO a ods. 7 a 8 zákona o VO. Na základe dohody účastníkov zmluvných strán sa v prípade zmeny subdodávateľa Poskytovateľa nevyžaduje uzavretie dodatku k tejto zmluve. Objednávateľ je podľa § 41 ods. 2 zákona o VO v spojení s § 10 ods. 4 zákona o VO oprávnený požiadať Poskytovateľa, aby nahradil subdodávateľa, ak má zmenený/nový subdodávateľ sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike, resp. v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Poskytovateľovi sa zakazuje použiť na plnenie tejto zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) zákona o VO.
	7. Poskytovateľ zaplatí Objednávateľovi zmluvnú pokutu vo výške 5 000,00 eur, ak porušil alebo riadne a úplne nevykonal povinnosť uvedenú v bode 10.3, 10.4, 10.5 a 10.6 tohto článku tejto zmluvy.
	8. Porušenie povinnosti podľa bodu 10.3, 10.4, 10.5. a 10.6 tohto článku tejto zmluvy sa považuje za podstatné porušenie tejto zmluvy.
	9. Poskytovateľ musí byť v čase uzavretia tejto zmluvy, ako i počas celej doby jej trvania, zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „zákon č. 315/2016 Z. z.) a je taktiež povinný zabezpečiť, aby jeho subdodávateľ, ktorý má povinnosť zapisovať sa do registra partnerov verejného sektora (ďalej len „register“) bol v čase uzavretia tejto zmluvy, ako aj počas celej doby jej trvania, zapísaný v registri. Porušenie tejto povinnosti sa považuje za podstatné porušenie tejto zmluvy a je dôvodom, ktorý oprávňuje Objednávateľa na odstúpenie od tejto zmluvy.
	10. Poskytovateľ je povinný zabezpečiť, aby jeho subdodávatelia, ktorým vznikla povinnosť zápisu do registra partnerov verejného sektora, mali po celú dobu trvania tejto zmluvy riadne splnené povinnosti ohľadom zápisu do registra v zmysle zákona č. 315/2016 Z. z.
	11. V prípade, ak Poskytovateľ poruší povinnosť podľa bodu 10.9 tohto článku tejto zmluvy, a teda bude táto zmluva plnená subdodávateľom/subdodávateľmi, ktorí si riadne nesplnili svoju zákonnú povinnosť zápisu do registra (resp. jeho udržiavania), má Objednávateľ právo na zmluvnú pokutu od Poskytovateľa vo výške 10 000,00 eur, a to za každého subdodávateľa, ktorý sa riadne a včas nezapíše do registra, resp. bude z neho vymazaný.
	12. Poskytovateľ zodpovedá za správnosť a úplnosť údajov zapísaných v registri, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z. z. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť z tejto zmluvy a nedostane sa pri tom do omeškania. Objednávateľ má právo odstúpiť od tejto zmluvy z dôvodov uvedených v § 15 ods. 1 zákona č. 315/2016 Z. z. Objednávateľ nie je v omeškaní a nie je povinný plniť, čo mu ukladá táto zmluva, ak nastanú dôvody podľa § 15 ods. 2 zákona č. 315/2016 Z. z.
	13. Objednávateľ má právo uplatniť si u Poskytovateľa zmluvnú pokutu vo výške 20 000,00 eur za každý deň existencie dôvodu vzniku práva na odstúpenie od tejto zmluvy v zmysle § 15 ods. 1 zákona č. 315/2016 Z. z. Právo na zmluvnú pokutu zaniká, ak Objednávateľ odstúpi od tejto zmluvy v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od tejto zmluvy, ak si Objednávateľ uplatní nárok na zmluvnú pokutu.
	14. Zodpovednosťou audítora je spĺňať etické normy, ktoré sú relevantné pre audit účtovnej závierky v Slovenskej republike, vykonať audit s cieľom získať primerané uistenie, že účtovná závierka ako celok neobsahuje významné nesprávnosti v dôsledku podvodu alebo chyby a vydať správu audítora, ktorá obsahuje názor audítora. Primerané uistenie je vysoký stupeň uistenia, ale nie je to záruka, že audit vykonaný podľa Medzinárodných audítorských štandardov (ISA) vždy odhalí prípadnú významnú nesprávnosť. Nesprávnosti môžu vzniknúť v dôsledku podvodu alebo chyby a považujú sa za významné, ak by bolo opodstatnené očakávať, že jednotlivo alebo súhrnne ovplyvnia ekonomické rozhodnutia používateľov, ktoré boli prijaté na základe tejto účtovnej závierky.
	15. V rámci auditu v súlade so štandardmi ISA audítor uplatňuje odborný úsudok a zachováva profesionálny skepticizmus počas celého auditu. Audítor tiež:
		1. identifikuje a posudzuje riziká významnej nesprávnosti účtovnej závierky v dôsledku podvodu alebo chyby, navrhuje a vykonáva audítorské postupy reagujúce na tieto riziká a získava audítorské dôkazy, ktoré sú dostatočné a vhodné na poskytnutie základu pre názor audítora. Riziko neodhalenia významnej nesprávnosti v dôsledku podvodu je vyššie ako riziko v dôsledku chyby, pretože podvod môže zahŕňať tajnú dohodu, falšovanie, úmyselné opomenutie, nepravdivé vyhlásenia alebo obídenie vnútornej kontroly,
		2. oboznamuje sa s vnútornými kontrolami relevantnými pre audit, aby mohol navrhnúť audítorské postupy vhodné za daných okolností, ale nie aby vyjadril názor na efektívnosť vnútorných kontrol účtovnej jednotky verejnej správy (t. j. kapitoly štátneho rozpočtu v zmysle článku 2 bod 2.1 tejto zmluvy). Audítor však účtovnej jednotke verejnej správy písomne oznámi akékoľvek významné nedostatky v systéme vnútornej kontroly relevantné pre audit účtovnej závierky, ktoré zistí počas auditu,
		3. hodnotí vhodnosť použitých účtovných zásad a primeranosť účtovných odhadov a súvisiacich informácií zverejnených vedením,
		4. hodnotí celkovú prezentáciu, štruktúru a obsah účtovnej závierky vrátane zverejnených informácií, ako aj to, či účtovná závierka verne zobrazuje uskutočnené transakcie a udalosti.
	16. Vzhľadom na vnútorné obmedzenia charakteristické pre audit a pre systém vnútornej kontroly existuje nevyhnutne riziko, že niektoré významné nesprávne údaje môžu zostať neodhalené aj napriek tomu, že sa audit riadne naplánoval a vykonal v súlade s ISA.
	17. Cieľom auditu účtovnej závierky je vyjadriť názor audítora, či účtovná závierka ako celok zobrazuje verne vo všetkých významných súvislostiach majetok, záväzky, vlastné imanie, výsledky hospodárenia a finančnú situáciu vybraných účtovných jednotiek verejnej správy v súlade s príslušnými účtovnými zásadami. Ak podľa názoru audítora existuje zásadné obmedzenie rozsahu jeho prác alebo ak účtovná závierka obsahuje významné nesprávnosti, audítor vydá odmietnutie názoru alebo vyjadrí podmienený názor alebo záporný názor. Schopnosť audítora vyjadriť názor a formulácia jeho názoru budú závisieť od skutočností a okolností existujúcich k dátumu vydania audítorskej správy. Ak audítor nie je z akéhokoľvek dôvodu schopný audit dokončiť alebo si vytvoriť názor, alebo ak si názor nevytvoril, môže odmietnuť vyjadrenie názoru alebo vydanie správy ako Výstupu tejto zákazky. V takom prípade audítor vydá správu, v ktorej podrobne uvedie dôvody odmietnutia.
	18. V zmysle podmienok tejto zmluvy audítor vydá správu audítora o účtovnej závierke účtovnej jednotky verejnej správy ako celku, nie o jednotlivých zložkách jej účtovnej závierky.

Článok 11

Vzájomná komunikácia zmluvných strán

* 1. S poukázaním na príslušné články tejto zmluvy, ktoré upravujú otázky vzájomnej komunikácie medzi zmluvnými stranami, akékoľvek oznámenia, žiadosti, upomienky, výzvy alebo iné informácie, ktoré majú byť vykonané v súlade s touto zmluvou, musia mať písomnú formu, ak nie je dohodnuté inak. Takéto zásielky vo forme oznámenia, žiadosti, upomienky, výzvy alebo iné informácie budú považované za riadne doručené druhej strane, ak budú prijaté zmluvnou stranou, ktorej boli adresované na kontaktnú adresu Objednávateľa a Poskytovateľa uvedenú v bode 11.4 tohto článku tejto zmluvy. Za deň doručenia zásielky zmluvnej strane, ktorej bola adresovaná, sa považuje takisto deň,
		1. v ktorom ju táto zmluvná strana odoprela prijať,
		2. ktorým márne uplynula odberná lehota pre jej vyzdvihnutie si na pošte alebo

11.1.3 v ktorý bola na nej zamestnancom pošty vyznačená poznámka, že „adresát sa odsťahoval”, „adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

* 1. Ak sa zmluvné strany vzájomne dohodnú, môžu sa informácie uvedené v bode 11.1 tohto článku tejto zmluvy, týkajúce sa vzájomnej komunikácie, považovať za doručené druhej zmluvnej strane aj po ich zaslaní elektronicky na e-mailové adresy na adresy uvedené v bode 11.4 tohto článku tejto zmluvy.
	2. V prípade doručovania do elektronickej schránky zmluvnej strany prostredníctvom Ústredného portálu verejnej správy sa za deň doručenia písomnosti považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel.
	3. Kontaktné adresy pre komunikáciu sú:

11.4.1 v prípade Objednávateľa:

Adresa:

Tel. č.:

E-mail:

11.4.2 v prípade Poskytovateľa:

Adresa:

Tel. č.:

E-mail:

* 1. Zmluvné strany sa dohodli, že v prípade, pokiaľ nastane zmena údajov uvedených v bode 11.4 tohto článku tejto zmluvy, pre jej akceptáciu postačuje včasné písomné oznámenie druhej zmluvnej strane.

Článok 12

Postúpenie práv a povinností

* 1. Táto zmluva zaväzuje aj prípadných právnych nástupcov strán bez ohľadu na to, či u niektorej zo strán tejto zmluvy došlo k zmene právnej formy, zlúčeniu, splynutiu alebo rozdeleniu.
	2. Žiadna strana ani jej účastník nie sú oprávnení postúpiť akékoľvek práva alebo povinnosti vyplývajúce z tejto zmluvy na tretiu osobu bez predchádzajúceho písomného súhlasu druhej zmluvnej strany.

Článok 13

Ukončenie zmluvného vzťahu

* 1. Zmluvné strany môžu túto zmluvu písomne ukončiť dohodou, odstúpením, prípadne vypovedaním tejto zmluvy v zmysle ďalších bodov v tomto článku tejto zmluvy.
	2. Písomné odstúpenie od tejto zmluvy a uplatnenie výpovede je potrebné doručiť druhej zmluvnej strane tejto zmluvy a musia v ňom byť uvedené dôvody odstúpenia, resp. výpovede.
	3. Zmluvné strany sa dohodli, že v prípade podstatného porušenia tejto zmluvy má Objednávateľ právo od tejto zmluvy odstúpiť. Odstúpením od tejto zmluvy zanikajú všetky práva a povinnosti zmluvných strán vyplývajúcich z tejto zmluvy. Odstúpenie od tejto zmluvy sa však nedotýka straty nároku na náhradu škody vzniknutej porušením tejto zmluvy a nároku na zmluvné pokuty. Odstúpenie od tejto zmluvy je účinné dňom doručenia oznámenia o odstúpení od tejto zmluvy druhej zmluvnej strane alebo dňom, uvedeným v oznámení o odstúpení. Zmluvné strany sa dohodli, že si ponechajú vzájomne poskytnuté plnenia, ktoré na základe tejto zmluvy dostali od druhej zmluvnej strany do dňa odstúpenia od tejto zmluvy.
	4. Zmluvné strany sa dohodli, že za podstatné porušenie tejto zmluvy Poskytovateľom budú považovať porušenie jeho povinností uvedených v článoch 2 a 10 tejto zmluvy, ktoré neodstránia/nenapravia ani po uplynutí náhradnej lehoty určenej Objednávateľom na zjednanie nápravy. Za podstatné porušenie povinnosti Objednávateľa zmluvné strany budú považovať omeškanie s úhradou faktúry o viac ako 60 dní po uplynutí lehoty splatnosti.
	5. Objednávateľ má v zmysle § 19 ods. 3 zákona o VO právo odstúpiť od tejto zmluvy v prípade, že Poskytovateľ a/alebo jeho subdodávateľ, ktorý je povinný sa zapísať do registra partnerov verejného sektora, nebol v čase jej uzavretia zapísaný v registri partnerov verejného sektora, alebo ak bol z tohto registra vymazaný, ako aj v prípade porušenia povinnosti Poskytovateľa podľa článku 10 bod 10.8 tejto zmluvy.
	6. Ak sa po uzavretí tejto zmluvy stane konečným užívateľom výhod Poskytovateľa alebo jeho subdodávateľa podľa zákona č. 315/2016 Z. z. osoba podľa § 11 ods. 1 písm. c) zákona o VO, verejný obstarávateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od tejto zmluvy.
	7. Túto zmluvu je možné vypovedať zo strany Objednávateľa kedykoľvek aj bez uvedenia dôvodu s trojmesačnou výpovednou dobou, ktorá začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
	8. Každá zmluvná strana je oprávnená vypovedať túto zmluvu v trojmesačnej výpovednej dobe v prípade preukázaného porušenia povinností druhej zmluvnej strany vyplývajúcich z článkov 2, 9 a 10 tejto zmluvy. Zmluvné strany sa dohodli, že výpovedná doba začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
	9. Účastníci tejto zmluvy berú na vedomie, že v prípade vypovedania tejto zmluvy táto zmluva zaniká uplynutím výpovednej doby. Počas plynutia výpovednej doby je Poskytovateľ povinný riadne poskytovať služby podľa tejto zmluvy a vypracovať správu, v ktorej zhrnie výsledky vykonania auditu do dňa ukončenia tejto zmluvy.

Článok 14

Doba platnosti zmluvy

* 1. Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR. Táto zmluva je uzatvorená na dobu určitú do 31. 12. 2028.
	2. Podmienky tejto zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov zmluvných strán.

Článok 15

Salvátorská doložka

15.1 V prípade, že sa ktorékoľvek z ustanovení tejto zmluvy ukáže byť v ľubovoľnom rozsahu neplatným, neúčinným alebo nevykonateľným, bude toto ustanovenie nahradené takým platným, účinným
a vykonateľným ujednaním alebo ustanovením, ktoré sa bude čo najmenej odlišovať od princípov dohodnutých v tejto zmluve. Ostatné ustanovenia tejto zmluvy zostanú nedotknuté.

Článok 16

Protikorupčná doložka

* 1. Pri plnení tejto zmluvy sa Poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z.
	o ochrane oznamovateľov protispoločenskej činnosti a o zmene a doplnení niektorých zákonov v znení neskorších predpisov.
	2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu tejto zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi Objednávateľa na účely ovplyvňovania konania takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou na účely získania alebo udržania výhody pri podnikateľskej činnosti.
	3. Pokiaľ všeobecne záväzné právne predpisy neustanovujú inak, Poskytovateľ sa zaväzuje bez zbytočného odkladu oznámiť primeranou formou zástupcovi Objednávateľa akékoľvek podozrenie na porušenie akéhokoľvek ustanovenia tohto článku tejto zmluvy a byť súčinný pri dôkladnom vyšetrení takéhoto podozrenia.
	4. V prípade porušenia ktoréhokoľvek z vyššie uvedených ustanovení tohto článku tejto zmluvy Poskytovateľom je Objednávateľ oprávnený, aj bez predchádzajúceho upozornenia, odstúpiť od tejto zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od tejto zmluvy bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od tejto zmluvy.
	5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku tejto zmluvy.

Článok 17

Medzinárodné sankcie

* 1. Poskytovateľ podpisom tejto zmluvy výslovne vyhlasuje, že v spoločnosti Poskytovateľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014
	o reštriktívnych opatreniach s ohľadom na konanie Ruska, ktorým destabilizuje situáciu na Ukrajine
	v znení nariadenia Rady (EÚ) č. 2022/576 z 8. apríla 2022. Poskytovateľ podpisom tejto zmluvy predovšetkým vyhlasuje, že:
		1. nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;
		2. nie je právnickou osobou, subjektom alebo orgánom, ktorého z viac ako 50 % priamo alebo nepriamo vlastní subjekt uvedený pod bodom 17.1.1 tohto článku tejto zmluvy;
		3. nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod bodmi 17.1.1 a 17.1.2 tohto článku tejto zmluvy;
		4. subdodávatelia, dodávatelia alebo subjekty, na ktorých sa zhotoviteľ spolieha a na ktorých pripadá plnenie viac ako 10 % hodnoty zákazky (tejto zmluvy), nie sú subjektmi uvedenými pod bodmi 17.1.1, 17.1.2 a 17.1.3 tohto článku tejto zmluvy.
	2. Poskytovateľ podpisom tejto zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8. apríla 2022 (ďalej len „Osoby na sankčných zoznamoch“). Poskytovateľ podpisom tejto zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenie Rady (EÚ).
	3. Poskytovateľ podpisom tejto zmluvy výslovne vyhlasuje, že plnením podľa tejto zmluvy nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise
	o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.
	4. Poskytovateľ sa zaväzuje zabezpečiť pravdivosť vyhlásení uvedených v bodoch 17.1, 17.2 alebo 17.3 tohto článku tejto zmluvy po celú dobu platnosti a účinnosti tejto zmluvy. V prípade, ak sa kedykoľvek v priebehu trvania tejto zmluvy preukáže nepravdivosť ktoréhokoľvek vyhlásenia Poskytovateľa podľa bodov 17.1, 17.2 alebo 17.3 tohto článku tejto zmluvy, uvedená skutočnosť predstavuje podstatné porušenie tejto zmluvy zo strany Poskytovateľa, zakladajúce oprávnenie Objednávateľa okamžite odstúpiť od tejto zmluvy s účinnosťou ku dňu doručenia oznámenia o odstúpení od tejto zmluvy Poskytovateľovi, a to bez akéhokoľvek nároku Poskytovateľa na náhradu škody.
	5. Poskytovateľ berie na vedomie, že v prípade, ak sa preukáže nepravdivosť vyhlásenia Poskytovateľa podľa bodu 17.2 tohto článku tejto zmluvy, bude Poskytovateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 17.2 tohto článku tejto zmluvy a na základe dohody zmluvných strán Objednávateľovi zároveň vzniká nárok na úhradu zmluvnej pokuty voči Poskytovateľovi vo výške plnení poskytnutých Poskytovateľovi Objednávateľom podľa ustanovení tejto zmluvy za obdobie, počas ktorého bola preukázaná nepravdivosť vyhlásenia podľa bodu 17.2 tohto článku tejto zmluvy.

Článok 18

Súhlas so sprístupnením informácií a zverejnením zmluvy,
vyhlásenie k spracúvaniu osobných údajov

* 1. Zmluvné strany berú na vedomie a súhlasia, že podmienky uzatvorenia tejto zmluvy bude Objednávateľ povinný v zákonom stanovených medziach sprístupniť a zverejniť v súlade s podmienkami zákona
	č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Poskytovateľ vyslovene súhlasí so zverejnením tejto zmluvy vrátane jej všetkých príloh a prípadných dodatkov v Centrálnom registri zmlúv vedenom Úradom vlády SR.
	3. Poskytovateľ berie na vedomie, že spracúvanie osobných údajov Objednávateľom, ktoré Poskytovateľ ako uchádzač uviedol v ponuke a v tejto zmluve je zákonné, vykonávané v súlade so zákonom
	č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „ZoOU“) a dobrými mravmi a na relevantnom právnom základe.

Článok 19

Zmeny zmluvy a oddeliteľnosť jej ustanovení

* 1. Prípadné zmeny, úpravy a doplnenia tejto zmluvy, okrem zmien podľa bodu 3.2 posledná veta a bodu 10.5 tejto zmluvy, zmeny Prílohy č. 1 podľa bodu 19.2 tejto zmluvy, ako aj zmeny podľa bodu 23.2 tejto zmluvy môžu byť vykonané iba na základe písomnej dohody oboch zmluvných strán vo forme jej dodatkov, podpísaných oprávnenými zástupcami oboch zmluvných strán, a len v prípadoch, ak takéto zmeny nebudú v rozpore s platnými právnymi predpismi, najmä s § 18 zákona o VO.
	2. Ak legislatívne zmeny budú mať vplyv na počet kapitol zostavujúcich individuálne a konsolidované účtovné závierky uvedených v Prílohe č. 1 tejto zmluvy (Opis predmetu zákazky – Indikatívny zoznam účtovných jednotiek konsolidovaného celku ústrednej správy k 30. 6. 2025), Príloha č.1 tejto zmluvy nebude musieť byť nahradená novou prílohou na základe písomného dodatku k tejto zmluve. Poskytovateľ sa zaväzuje plniť predmet tejto zmluvy v súlade s Prílohou č. 1 tejto zmluvy, pričom pri plnení predmetu tejto zmluvy vždy zohľadní zmeny a aktualizácie Prílohy č. 1 tejto zmluvy zodpovedajúce aktuálne platným legislatívnym zmenám podľa predchádzajúcej vety. Súčasne platí, že zmena počtu kapitol podľa predchádzajúcej vety tohto bodu tejto zmluvy nemá vplyv na cenu auditu podľa článku 3 bod 3.1.1 a/alebo 3.1.2 a/alebo 3.1.3 tejto zmluvy vykonávaného za rok, v ktorom k tejto zmene došlo, ani na celkový finančný limit tejto zmluvy podľa článku 3 bod 3.1 tejto zmluvy.
	3. V prípade, ak sa ktorékoľvek ustanovenie tejto zmluvy stane nezákonným, neplatným alebo nevymáhateľným v ktorejkoľvek jurisdikcii, toto neovplyvňuje zákonnosť, platnosť alebo vymáhateľnosť ostatných ustanovení tejto zmluvy v príslušnej jurisdikcii alebo zákonnosť, platnosť a vymáhateľnosť ustanovení tejto zmluvy v ktorejkoľvek inej jurisdikcii.

Článok 20

Mlčanlivosť a bezpečnosť

* 1. Štatutárny audítor a Poskytovateľ sú povinní, ak § 32 ods. 3 až 8 a § 24 ods. 4 zákona č. 423/2015 Z. z. alebo osobitný predpis neustanovujú inak, zachovávať mlčanlivosť o všetkých skutočnostiach, o ktorých sa dozvedeli v súvislosti s výkonom štatutárneho auditu; táto povinnosť trvá aj po skončení výkonu štatutárneho auditu, počas pozastavenia licencie, ako aj po vyčiarknutí z príslušného zoznamu. Povinnosť štatutárneho audítora a Poskytovateľa zachovávať mlčanlivosť sa riadi § 32 zákona č. 423/2015 Z. z.
	2. Zmluvné strany súhlasia s tým, že po uzavretí tejto zmluvy nebudú bez súhlasu ostatných strán alebo s výnimkou prípadov vyžadovaných zákonom, či ktorýmkoľvek správnym alebo regulačným úradom, používať, poskytovať alebo zverejňovať žiadne informácie, týkajúce sa ich vzájomných vzťahov žiadnej tretej strane inej, ako jej audítor, a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Každý účastník tejto zmluvy vynaloží maximálne úsilie na to, aby zabránil zverejneniu alebo prezradeniu akýchkoľvek dôverných informácií o týchto záležitostiach. Týmto ustanovením budú zmluvné strany viazané aj po skončení platnosti tejto zmluvy. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla.
	3. Poskytovateľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto zmluvy zamestnanci a všetky osoby zo strany Poskytovateľa dostanú do styku s osobnými údajmi zamestnancov, prípadne iných osôb zo strany Objednávateľa, ktorý je prevádzkovateľom osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR") a ZoOU, budú zachovávať mlčanlivosť o týchto osobných údajoch. Táto povinnosť mlčanlivosti pretrváva aj po skončení zmluvného vzťahu s Objednávateľom. Za porušenie mlčanlivosti sa nepovažuje poskytnutie informácií o osobných údajoch na základe povinnosti uloženej v zmysle všeobecne záväzných právnych predpisov orgánmi, ktoré sú na vyžiadanie takýchto informácií oprávnené a slúžia nevyhnutne na plnenie úloh súdu a orgánov činných v trestnom konaní a ani vo vzťahu k Úradu na ochranu osobných údajov pri plnení jeho úloh. Pred poskytnutím takýchto informácií musí Poskytovateľ informovať Objednávateľa o vyžiadaní informácie a o jej rozsahu. Poskytovateľ zodpovedá za porušenie mlčanlivosti o osobných údajoch, a to aj za dodržanie mlčanlivosti svojimi zamestnancami a inými osobami, ktoré použil v procese realizácie zmluvného vzťahu s Objednávateľom, ako aj po skončení tohto zmluvného vzťahu.
	4. Poskytovateľ sa pri plnení činností vykonávaných na základe tejto zmluvy zaväzuje dodržiavať pravidlá Objednávateľa pre vstup tretích osôb do budovy Objednávateľa, ktoré sú upravené v Prílohe č. 3 tejto zmluvy. V prípade výkonu činností na pracoviskách ostatných auditovaných subjektov, je Poskytovateľ povinný dodržiavať príslušné interné predpisy auditovaných subjektov, s ktorými ich auditovaný subjekt oboznámi pri výkone auditu. Objednávateľ zabezpečí prostredníctvom kontaktných osôb auditovaných subjektov, aby príslušný auditovaný subjekt oboznámil Poskytovateľa so svojimi internými predpismi pri prvom nástupe na výkon činnosti.
	5. Poskytovateľ berie na vedomie, že spracúvanie osobných údajov Objednávateľom, ktoré Poskytovateľ ako uchádzač uviedol vo svojej ponuke a v tejto zmluve, je zákonné, vykonávané v súlade so zákonom o ochrane osobných údajov a GDPR, dobrými mravmi a na relevantnom právnom základe. Všeobecná informácia o ochrane osobných údajov je zverejnená na webovej stránke Objednávateľa (<http://www.finance.gov.sk/Default.aspx?CatID=11765>).

Článok 21

Jazyk

21.1 Táto zmluva sa vyhotovuje v slovenskom jazyku. V prípade akéhokoľvek prekladu zo slovenského jazyka do akéhokoľvek iného jazyka zostáva verzia zmluvy v slovenskom jazyku rozhodujúca.

Článok 22

Rozhodné právo a súdna príslušnosť

22.1 Táto zmluva a jej výklad sa riadi právnym poriadkom platným na území Slovenskej republiky, najmä zákonom č. 423/2015 Z. z. a Obchodným zákonníkom. Akýkoľvek spor vzniknutý na základe tejto zmluvy alebo v súvislosti s ňou (vrátane sporov ohľadne existencie, platnosti, výkladu, porušenia alebo ukončenia tejto zmluvy alebo dôsledkov jej neplatnosti) bude predložený na rozhodnutie príslušnému slovenskému súdu.

Článok 23

Záverečné ustanovenia

* 1. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Na účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, zlá epidemiologická situácia alebo núdzový stav vyhlásený vládou Slovenskej republiky a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci.
	2. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch alebo iná zmena, ktorá má vo vzťahu k tejto zmluve iba deklaratórny účinok) alebo zmena v subjekte Poskytovateľa, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu tejto zmluvy. To znamená, že takúto zmenu oznámi jedna zmluvná strana druhej zmluvnej strane bezodkladne podľa článku 8 tejto zmluvy a premietne sa do tejto zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis a podobne. Oznámenie musí byť podpísané štatutárnym zástupcom Poskytovateľa.
	3. Zmluvné strany osvedčujú, že túto zmluvu uzavreli slobodne, vážne, bez nátlaku, bez omylu, túto si pred jej podpisom prečítali, jej obsahu porozumeli a na znak súhlasu s jej obsahom ju podpísali.
	4. Zmluvné strany vynaložia všetko úsilie na zmierne vyriešenie všetkých nezhôd alebo sporov vznikajúcich medzi nimi pri plnení tejto zmluvy alebo v súvislosti s ňou, a to cestou priamych rokovaní.
	5. Prípadné spory a nedorozumenia, ktoré vzniknú z tejto zmluvy, sa budú zmluvné strany usilovať riešiť predovšetkým formou dohody, v prípade, že nedôjde k dohode, spory sa budú riešiť podľa slovenského právneho poriadku a podliehajú kompetencii príslušného súdu Slovenskej republiky.
	6. Táto zmluva je vyhotovená v štyroch vyhotoveniach s platnosťou originálu. Každá zmluvná strana dostane dve vyhotovenia tejto zmluvy.
	7. Neoddeliteľnou súčasťou tejto zmluvy sú nasledovné prílohy:
		1. Príloha č. 1 - Opis predmetu zákazky,
		2. Príloha č. 2 - Zoznam známych subdodávateľov pri podpise zmluvy,
		3. Príloha č. 3 - Prístup tretích strán na Ministerstvo financií SR,
		4. Príloha č. 4 - Požiadavky na kľúčových expertov a expertov Poskytovateľa v zmysle

 dokumentácie z verejného obstarávania.

Bratislava .............................................. ........................................................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 za Objednávateľa za Poskytovateľa

 Ing. Vladimír Kešjar

generálny tajomník služobného úradu

Príloha č. 1

**Opis predmetu zákazky**

**Vymedzenie predmetu zákazky**

Predmetom zákazky je poskytnutie audítorských služieb v nasledovnom rozsahu: overenie (audit) konsolidovaných účtovných závierok vybraných účtovných jednotiek verejnej správy (kapitol štátneho rozpočtu) zostavených za roky 2025, 2026, 2027, overenie (audit) konsolidovanej účtovnej závierky ústrednej správy zostavenej za roky 2025, 2026, 2027 a overenie súladu konsolidovaných výročných správ kapitol štátneho rozpočtu vyhotovených za roky 2025, 2026, 2027 s konsolidovanými účtovnými závierkami kapitol štátneho rozpočtu zostavenými za roky 2025, 2026, 2027 štatutárnym audítorom (ďalej aj ako „audítor“). Povinnosť overenia konsolidovaných účtovných závierok a overenia súladu výročnej správy s účtovnou závierkou stanovuje účtovným jednotkám zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“). Štatutárny audit (ďalej aj ako „audit“) bude vykonaný v súlade so zákonom č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov (ďalej aj ako „zákon
č. 423/2015 Z. z.“), t. j. v súlade s medzinárodnými audítorskými štandardami, a v prípade, že je auditovaná účtovná jednotka v zmysle § 2 ods. 16 zákona č. 423/2015 Z. z. subjektom verejného záujmu, aj v súlade s nariadením Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu a zrušení rozhodnutia Komisie 2005/909/ES (ďalej len „Nariadenie EÚ”). Výsledkom práce audítora bude vydanie správy audítora v súlade s § 27 zákona č. 423/2015 Z. z.

**Špecifikácia predmetu zákazky**

1. *Overenie konsolidovaných účtovných závierok vybraných účtovných jednotiek verejnej správy*

Konsolidácia sa vykonáva v jednotnom informačnom systéme – Centrálnom konsolidačnom systéme. Výstupom práce audítora na tomto stupni budú správy audítora ku konsolidovaným účtovným závierkam kapitol štátneho rozpočtu individuálne za každý z auditovaných rokov. Konsolidované účtovné závierky za rok 2025 zostavuje 22 kapitol štátneho rozpočtu. Výstupom práce audítora na tomto stupni za rok 2025, podľa súčasného usporiadania konsolidovaného celku bude 22 správ ku konsolidovanej účtovnej závierke kapitol štátneho rozpočtu. Počet kapitol a organizácií v konsolidovanom celku príslušnej kapitoly sa každý rok aktualizuje v súvislosti s legislatívnymi, prípadne inými zmenami. V ďalších rokoch bude ich počet závisieť od konkrétneho usporiadania konsolidovaných celkov – ministerstiev, ostatných ústredných orgánov štátnej správy a ich dcérskych účtovných jednotiek.

1. *Overenie konsolidovanej účtovnej závierky ústrednej správy*

Konsolidovanú účtovnú závierku ústrednej správy (štátu) zostavuje Ministerstvo financií Slovenskej republiky (ďalej aj ako „MF SR“ alebo „Objednávateľ“). V tomto roku do konsolidácie vstúpilo 22 konsolidovaných účtovných závierok zostavených správcami rozpočtových kapitol, ktoré konsolidovanú účtovnú závierku zostavujú a 16 individuálnych účtovných závierok kapitol, ktoré konsolidovanú účtovnú závierku nezostavujú. V ďalších rokoch bude ich počet závisieť od konkrétneho usporiadania konsolidovaných celkov – ministerstiev, ostatných ústredných orgánov štátnej správy a ich dcérskych účtovných jednotiek. Výstupom práce audítora na tomto stupni bude 1 správa audítora ku konsolidovanej účtovnej závierke ústrednej správy (štátu) za každý z auditovaných rokov.

Individuálne účtovné závierky rozpočtových kapitol nebudú overované audítorom s cieľom vystavenia správy audítora k individuálnej účtovnej závierke, budú len súčasťou overovaného konsolidovaného celku pre audit konsolidovanej účtovnej závierky ústrednej správy (štátu) a budú overované v rozsahu potrebnom pre vyjadrenie názoru audítora na konsolidovanú účtovnú závierku v zmysle zákona o štatutárnom audite a ISA.

1. *Overenie súladu konsolidovaných výročných správ vybraných účtovných jednotiek verejnej správy s konsolidovanými účtovnými závierkami.*

V správe audítora ku konsolidovanej účtovnej závierke kapitoly štátneho rozpočtu vyjadrí audítor taktiež názor,
či údaje v konsolidovanej výročnej správe sú v súlade s konsolidovanou účtovnou závierkou. Ak konsolidovaná výročná správa nebude k dispozícii pred dátumom vydania správy audítora, výstupom práce audítora bude dodatok správy audítora, v ktorom vyjadrí názor, či údaje v konsolidovanej výročnej správe sú v súlade s konsolidovanou účtovnou závierkou.

Nevyhnutnou súčasťou realizácie auditu je aj previerka informačných systémov, v ktorých sú spracovávané, uchovávané, resp. dokumentované účtovné doklady a vedené účtovníctvo. Cieľom tohto preverenia je uistenie audítora, že informačné systémy, v ktorých sú účtovné informácie spracovávané, sú adekvátne zabezpečené a kontrolovane prevádzkované, ako aj uistenie sa o rizikách a nedostatkoch interného kontrolného systému riadenia v kontexte konsolidácie účtovnej závierky.

1. *Riadenie projektu a komunikácia*

Okrem výkonu auditu v súlade so zákonom č. 423/2015 Z. z. bude audítor poskytovať minimálne aj nasledovné aktivity:

* Konzultácia návrhu stratégie auditu, konzultácia a odsúhlasenie harmonogramu auditu s MF SR.
* Príprava a realizácia úvodného workshopu so zástupcami kapitol štátneho rozpočtu o cieľoch auditu, uplatňovaných audítorských postupoch a predstavení kľúčových osôb z tímu audítora.
* Priebežná komunikácia s MF SR a vedením príslušnej účtovnej jednotky o priebehu auditu.
* Prerokovanie návrhu správ audítora o overení konsolidovaných účtovných závierok vybraných účtovných jednotiek verejnej správy a o overení súladu konsolidovaných výročných správ s konsolidovanými účtovnými závierkami s vedením príslušnej kapitoly štátneho rozpočtu a s MF SR. Správy audítora o overení konsolidovaných účtovných závierok a overení súladu konsolidovaných výročných správ s konsolidovanými účtovnými závierkami budú vydané vždy v troch exemplároch: jeden pre účtovnú jednotku, jeden pre MF SR a jeden pre audítorskú spoločnosť vykonávajúcu audit konsolidovaných účtovných závierok vybraných účtovných jednotiek verejnej správy.
* Prerokovanie návrhu správy audítora o overení konsolidovanej účtovnej závierky ústrednej správy s MF SR. Správa audítora o overení konsolidovanej účtovnej závierky ústrednej správy bude vydaná v dvoch exemplároch: jeden pre MF SR a jeden pre audítorskú spoločnosť.
* Prerokovanie návrhu správ o zisteniach a odporúčaniach z auditov konsolidovaných účtovných závierok rozpočtových kapitol s vedením príslušnej kapitoly štátneho rozpočtu a s MF SR. Správy o zisteniach a odporúčaniach z auditov konsolidovaných účtovných závierok rozpočtových kapitol budú vydané vždy v troch exemplároch: jeden pre účtovnú jednotku, jeden pre MF SR a jeden pre audítorskú spoločnosť vykonávajúcu audit konsolidovaných účtovných závierok vybraných účtovných jednotiek verejnej správy.
* Prerokovanie návrhu správy o zisteniach a odporúčaniach z auditu konsolidovanej účtovnej závierky ústrednej správy s MF SR. Správa bude vydaná v dvoch exemplároch: jeden pre MF SR a jeden pre audítorskú spoločnosť.
* Prerokovanie dodatočnej správy určenej Výboru pre audit (ďalej aj ako „VA“). Dodatočná správa určená VA bude vydaná v jednom exemplári pre MF SR.
* Súhrnná správa o zisteniach z previerky informačných systémov bude vydaná v jednom exemplári pre MF SR.

Minimálne raz za pol roka, resp. na vyžiadanie zo strany MF SR bude audítor informovať o stave projektu Výbor pre audit. V prípade potreby budú na rokovania Výboru pre audit prizvaní aj zástupcovia príslušnej kapitoly štátneho rozpočtu a auditného tímu.

Výkon audítorských služieb bude realizovaný najmä v priestoroch Poskytovateľa služby, v priestoroch MF SR – Štefanovičova 5, 817 82 Bratislava a v priestoroch príslušnej rozpočtovej kapitoly. Záleží od profesionálneho úsudku a rozhodnutia Poskytovateľa služby, či je potrebné audítorské úkony vykonať aj v účtovných jednotkách rozpočtovej kapitoly, ktoré sa nachádzajú mimo Bratislavy. Verejný obstarávateľ vytvorí pre uskutočnenie tohto zámeru nevyhnutné organizačné podmienky.

**Indikatívny zoznam účtovných jednotiek konsolidovaného celku ústrednej správy k 30. 06. 2025[[1]](#footnote-1)**

|  |  |  |
| --- | --- | --- |
| Kapitola ŠR zostavujúca KÚZ | Počet ÚJ | z toho |
| RO | PO | OS/ŠP/ŠF/VVI |
| Ministerstvo školstva, výskumu, vývoja a mládeže SR | 328 | 319 | 8 | 1/0/0/0 |
| Ministerstvo zdravotníctva SR | 86 | 40 | 36 | 8/2/0/0 |
| Ministerstvo spravodlivosti SR | 71 | 71 | 0 | 0/0/0/0 |
| Ministerstvo práce, sociálnych vecí a rodiny SR | 85 | 82 | 2 | 1/0/0/0 |
| Ministerstvo pôdohospodárstva a rozvoja vidieka SR | 58 | 46 | 6 | 0/6/0/0 |
| Slovenská akadémia vied | 48 | 1 | 0 | 0/0/0/47 |
| Ministerstvo kultúry SR | 32 | 7 | 25 | 0/0/0/0 |
| Ministerstvo životného prostredia SR | 22 | 2 | 17 | 0/2/1/0 |
| Ministerstvo obrany SR | 23 | 11 | 3 | 8/1/0/0 |
|  Ministerstvo financií SR | 19 | 8 | 0 | 10/1/0/0 |
| Ministerstvo dopravy SR | 18 | 5 | 0 | 10/2/1/0 |
| Ministerstvo hospodárstva SR | 17 | 4 | 3 | 8/1/1/0 |
| Ministerstvo vnútra SR | 12 | 4 | 6 | 2/0/0/0 |
| Generálna prokuratúra SR | 9 | 9 | 0 | 0/0/0/0 |
| Ministerstvo zahraničných vecí a európskych záležitostí SR | 5 | 3 | 1 | 1/0/0/0 |
| Úrad pre normalizáciu, metrológiu a skúšobníctvo SR | 4 | 2 | 1 | 1/0/0/0 |
| Úrad geodézie, kartografie a katastra SR | 3 | 2 | 1 | 0/0/0/0 |
| Ministerstvo investícií, regionálneho rozvoja a informatizácie SR | 3 | 1 | 1 | 1/0/0/0 |
| Správa štátnych hmotných rezerv SR | 2 | 1 | 0 | 1/0/0/0 |
| Národný bezpečnostný úrad SR | 2 | 1 | 1 | 0/0/0/0 |
| Ministerstvo cestovného ruchu a športu SR | 6 | 2 | 2 | 1/0/1/0 |
| Štatistický úrad SR  | 2 | 1 | 1 | 0/0/0/0 |
| ***Spolu (22 kapitol)*** | **855** | **622** | **114** | **53/15/4/47** |

|  |  |  |  |
| --- | --- | --- | --- |
| Kapitola ŠR nezostavujúca KÚZ | Počet ÚJ |  |  |
|  |  |
|  Úrad vlády SR | 1 |  |  |
|  Kancelária Národnej rady SR | 1 |  |  |
|  Kancelária prezidenta SR | 1 |  |  |
|  Kancelária Najvyššieho správneho súdu SR | 1 |  |  |
|  Kancelária Ústavného súdu SR | 1 |  |  |
|  Kancelária súdnej rady SR | 1 |  |  |
|  Najvyšší kontrolný úrad SR | 1 |  |  |
|  Kancelária najvyššieho súdu SR | 1 |  |  |
|  Protimonopolný úrad SR | 1 |  |  |
|  Slovenská informačná služba | 1 |  |  |
|  Úrad jadrového dozoru SR | 1 |  |  |
|  Úrad pre reguláciu sieťových odvetví SR | 1 |  |  |
|  Úrad pre verejné obstarávanie SR | 1 |  |  |
|  Úrad priemyselného vlastníctva SR | 1 |  |  |
|  Úrad pre územné plánovanie a výstavbu SR | 1 |  |  |
|  Úrad podpredsedu vlády pre plán obnovy a znalostnú ekonomiku SR | 1 |  |  |
| ***Spolu (16 kapitol)*** | **16** |  |  |

Poznámka:

KÚZ – konsolidovaná účtovná závierka, ÚJ – účtovná jednotka, PO – príspevková organizácia, OS – obchodná spoločnosť

(len dcérska účtovná jednotka), ŠP – štátny podnik, ŠF – štátny fond, VVI – verejná výskumná inštitúcia

Príloha č. 2

**ZOZNAM ZNÁMYCH SUBDODÁVATEĽOV PRI PODPISE ZMLUVY**

**Zoznam subdodávateľov Poskytovateľa:**

|  |  |  |  |  |  |
| --- | --- | --- | --- | --- | --- |
| **Subdodávateľ** | **Sídlo** | **IČO** | **Podiel plnenia zo zmluvy v %** | **Predmet subdodávky** | **Údaje o osobe oprávnenej konať za subdodávateľa***(v rozsahu meno a priezvisko, adresa pobytu a dátum narodenia)* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Poznámka:** *v prípade potreby je možné počet riadkov zvýšiť.*

Príloha č. 3

**Prístup tretích strán na Ministerstvo financií SR**

**Preambula**

Táto príloha vychádza z ustanovení internej smernice Objednávateľa č. 10/2014, upravujúcej prístup tretích strán na Ministerstve financií SR (ďalej v tejto prílohe ako „ministerstvo“).

Ustanovenia tejto prílohy sa použijú na účely tejto zmluvy primerane s prihliadnutím na účel a predmet tejto zmluvy a práva a povinnosti zmluvných strán v tejto zmluve upravené.

# Článok 1

# Pravidlá pohybu oprávnených zamestnancov Poskytovateľa vrátane tretích osôb, ktoré napĺňajú predmet a/alebo účel tejto zmluvy v objekte/priestoroch ministerstva

1. Zamestnanci Poskytovateľa sú pri vstupe do objektu ministerstva a odchode z objektu ministerstva povinní riadiť sa pokynmi stálej služby.
2. Do objektu ministerstva môžu zamestnanci Poskytovateľa vstupovať a z neho odchádzať len k tomu určenými vchodmi pre osoby na Kýčerského ulici č. 1 v Bratislave.
3. Motorové vozidlá Poskytovateľa môžu do priestorov ministerstva vchádzať a z neho vychádzať len vjazdom zo Štefanovičovej ulice na základe platného povolenia.

# Článok 2

# Základné povinnosti Poskytovateľa voči ministerstvu pri poskytovaní prác a služieb spojených s naplnením účelu a predmetu tejto zmluvy

1. Poskytovateľ sa zaväzuje, že
	* + 1. pred začatím činností spojených s naplnením účelu a predmetu tejto zmluvy a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu a predmetu tejto zmluvy pre ministerstvo,
	1. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu a predmetu tejto zmluvy pre ministerstvo,
	2. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto zmluvy pre ministerstvo s bezpečnostnými požiadavkami v rozsahu tejto prílohy,
	3. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto zmluvy pre ministerstvo a následne zabezpečí od týchto zamestnancov dodržiavanie povinnosti:
		1. ochrany údajov a záväzku mlčanlivosti o údajoch, s ktorými prišli počas výkonu prác na projekte pre ministerstvo do styku, a to aj po ukončení pracovného, resp. služobného pomeru,
		2. zachovávať mlčanlivosť o osobných údajoch, s ktorými počas práce pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu k Poskytovateľovi; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
		3. rešpektovať operatívne pokyny zamestnancov s pridelenými bezpečnostnými rolami na ministerstve a oprávnených zamestnancov počas výkonu práce pre ministerstvo,
		4. rešpektovať autorské práva k materiálom poskytnutým ministerstvom,
		5. vrátiť ministerstvu všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak,
		6. pri strate, odcudzení alebo podozrení zo straty alebo odcudzenia fyzických aktív, ako ID karty, kľúčov a pod. ohrozujúcich fyzický bezpečnostný perimeter ministerstva, okamžite informovať strážnu službu a oprávneného zamestnanca za ministerstvo.
2. Poskytovateľ zodpovedá za všetky priame alebo nepriame škody (napr. náklady, ktoré musí ministerstvo vydať, aby sa vrátilo do doby pred vytváraním informačného systému, sankčné pokuty z dôvodu nedodržania termínov, stanovených napr. zákonom alebo sankčné pokuty za to, že dodávané dielo nespĺňa legislatívou stanovené požiadavky), ktoré svojím úmyselným alebo neúmyselným konaním spôsobí a nahradiť ich ministerstvu.
3. Poskytovateľ je povinný zaplatiť zmluvnú pokutu vo výške 1 000,00 eur v prípade porušenia podmienok na zabezpečenie informačnej bezpečnosti ministerstva vyplývajúcich z tejto prílohy, a to za každé jednotlivé porušenie osobitne.
4. V prípade nevyhnutnosti prístupu Poskytovateľa k projektom obsahujúcim utajované skutočnosti sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

# Článok 3

# Pripájanie prenosných počítačov a zariadení zamestnancov Poskytovateľa do IS na ministerstve

1. Prenosné počítače zamestnancov Poskytovateľa, resp. tretích osôb v súvislosti s naplnením účelu a predmetu tejto zmluvy ministerstva smú byť pripájané do IS ministerstva len na základe písomného súhlasu manažéra bezpečnosti ministerstva.
2. Zamestnanec Poskytovateľa, resp. tretie osoby realizujúce činnosti spojené s naplnením účelu a predmetu tejto zmluvy pre ministerstvo, ktorý uchováva na prenosnom počítači/zariadení informácie, ktorých vlastníkom je ministerstvo, je povinný:
	1. chrániť ho pred krádežou alebo zneužitím; zamestnanec Poskytovateľa nesmie ponechať prenosný počítač/zariadenie bez dozoru, napr. na verejne dostupných miestach, v dopravných prostriedkoch, neuzamknutých kanceláriách a pod.,
	2. okamžite hlásiť stratu, prípadne krádež prenosného počítača ako bezpečnostný incident,
	3. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
3. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti ministerstva pred povolením uloženia dát na pevný disk prenosného počítača/zariadenia tretej strany.

# Článok 4

# Riadenie bezpečnostných incidentov

1. Bezpečnostným incidentom sa na účely tejto zmluvy rozumie každá situácia alebo stav, ktorý priamo ohrozuje bezpečnosť alebo funkčnosť aktíva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia, alebo stav:
	* + 1. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú informačného systému, napríklad ak sa niekto pokúša zisťovať informácie o informačnom systéme a prístupových heslách, v prípade plnenia účelu a predmetu podľa tejto zmluvy to platí aj pre dôverné informácie,
			2. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
			3. pri ktorom je v informačnom systéme alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
			4. pri ktorom je zrejmé alebo existuje podozrenie z vydierania, únosu, spravodajských aktivít alebo iného kriminálneho činu, vrátane teroristického útoku,
			5. Pri ktorom je zrejmé alebo existuje podozrenie zo straty alebo odcudzenia fyzických aktív ako ID karty, kľúčov a pod. ohrozujúcich fyzický bezpečnostný perimeter ministerstva.
2. Aktívom sa na účely tejto zmluvy rozumie objekt, subjekt, štruktúra, vzťah alebo proces, ktorého narušením môže ministerstvo utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.
3. Každý zamestnanec Poskytovateľa, resp. tretie osoby realizujúce prácu v súvislosti s naplnením účelu tejto zmluvy pre ministerstvo, je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je oddelenie CSIRT (tel. č.: +421 2 5958 5000, kl.: 5000, resp. e-mail: soc@mfsr.sk alebo incident@mfsr.sk).

# Článok 5

# Vyšetrovanie bezpečnostných incidentov

1. Každý zamestnanec Poskytovateľa, resp. tretie osoby realizujúce prácu v súvislosti s naplnením účelu tejto zmluvy pre ministerstvo je povinný pri vyšetrovaní bezpečnostných incidentov zamestnancom alebo zamestnancami ministerstva poskytnúť potrebnú súčinnosť.
2. Po vzniku bezpečnostného incidentu nesmie zamestnanec Poskytovateľa, resp. tretia osoba realizujúca prácu v súvislosti s naplnením účelu tejto zmluvy pre ministerstvo, vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.

Príloha č. 4

**Požiadavky na kľúčových expertov a expertov Poskytovateľa v zmysle dokumentácie z verejného**

**obstarávania.**

1. **Splnenie podmienky účasti podľa § 34 ods. 1 písm. g) zákona - údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.**
2. **Splnenie kvalitatívneho kritéria na hodnotenie ponúk.**
3. **Splnenie podmienky účasti podľa § 34 ods. 1 písm. g) zákona - údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.**
	1. **Kľúčový expert č. 1:**
4. **Minimálne 2 osoby** disponujúce platným medzinárodne uznávaným certifikátom z oblasti účtovníctva a auditu (FCCA alebo ekvivalentný doklad). **Platný certifikát je potrebné preukázať kópiou certifikátu**, a zároveň
5. majú odbornú prax v oblasti účtovníctva a financií v dĺžke minimálne 12 rokov (z toho minimálne 7 ročná pracovná skúsenosť s riadením auditov účtovných závierok v pozícii vedúceho tímu alebo kľúčového audítorského partnera). Celkovú odbornú prax uchádzač u člena tímu preukáže prostredníctvom profesijného životopisu, a zároveň
6. majú pracovnú skúsenosť s riadením veľkých a komplexných audítorských projektov (audity účtovných závierok s veľkosťou audítorského tímu minimálne 10 členov). **Splnenie uvedenej požiadavky musí jednoznačne vyplývať z údajov uvedených v profesijnom životopise experta,** a zároveň
7. tieto osoby disponujú platnou audítorskou licenciou vydanou v zmysle § 8 zákona č. 423/2015 Z. z. o štatutárnom audite a o zmene a doplnení zákona  č. 431/2002 Z. z. o účtovníctve v znení neskorších predpisov.  **Splnenie uvedenej požiadavky overí verejný obstarávateľ  podľa verejne dostupného zoznamu, ktorý vedie Úrad pre dohľad nad výkonom auditu**, a zároveň
8. majú splnené všetky povinnosti vyplývajúce zo zákona č. 423/2015 Z. z. o štatutárnom audite a o zmene
a doplnení niektorých zákonov voči Úradu pre dohľad nad výkonom auditu a voči týmto osobám neboli
v predchádzajúcich 3 rokoch uplatnené sankcie podľa § 64 zákona č. 423/2015 Z. z. **Splnenie uvedenej požiadavky je potrebné preukázať potvrdením  vydaným Úradom pre dohľad nad výkonom auditu, ktoré nesmie byť staršie ako 3 mesiace**, a zároveň
9. majú splnené všetky povinnosti vyplývajúce zo zákona č. 423/2015 Z. z. voči Slovenskej komore audítorov a voči týmto osobám nebolo v predchádzajúcich 3 rokoch uplatnené disciplinárne opatrenie podľa § 49 zákona č. 423/2015 Z. z. **Splnenie uvedenej požiadavky je potrebné preukázať potvrdením  vydaným Slovenskou komorou audítorov, ktoré nesmie byť staršie ako 3 mesiace.**
	1. **Kľúčový expert č. 2:**
10. **Minimálne 2 osoby** disponujúce platným certifikátom z oblasti auditu bezpečnosti informačných systémov „Certifikovaný audítor informačných systémov“ (Certified Information System Auditor – CISA) vedenou medzinárodným združením ISACA (Information Systems Audit and Control Association) alebo ekvivalentným medzinárodne uznávaným certifikátom. **Platný certifikát je potrebné preukázať kópiou certifikátu**, a zároveň
11. majú odbornú prax v dĺžke minimálne 7 rokov v oblasti riadenia audítorských a poradenských projektov v oblasti informačných systémov a bezpečnosti informačných systémov. **Splnenie uvedenej požiadavky musí jednoznačne vyplývať z údajov uvedených v profesijnom životopise experta.**
	1. **Kľúčový expert č. 3:**
12. **Minimálne 2 osoby** disponujúce platným medzinárodne uznávaným certifikátom v oblasti medzinárodných štandardov finančného výkazníctva (IFRS – International Financial Reporting Standards) alebo medzinárodných štandardov pre verejnú správu (IPSAS – International Public Sector Accounting Standards)alebo ekvivalentným dokladom. **Platný certifikát je potrebné preukázať kópiou certifikátu**, a zároveň
13. majú odbornú prax v dĺžke minimálne 10 rokov v oblasti účtovníctva a financií (z toho minimálne 5 ročná pracovná skúsenosť s riadením auditov konsolidovaných účtovných závierok v pozícii vedúceho tímu alebo kľúčového audítorského partnera). **Splnenie uvedenej požiadavky musí jednoznačne vyplývať z údajov uvedených v profesijnom životopise experta** a zároveň
14. tieto osoby disponujú platnou audítorskou licenciou vydanou v zmysle § 8 zákona č. 423/2015 Z. z. o štatutárnom audite a o zmene a doplnení zákona  č. 431/2002 Z. z. o účtovníctve v znení neskorších predpisov.  **Splnenie uvedenej požiadavky overí verejný obstarávateľ  podľa verejne dostupného zoznamu, ktorý vedie Úrad pre dohľad nad výkonom auditu**, a zároveň
15. majú splnené všetky povinnosti vyplývajúce zo zákona č. 423/2015 Z. z. o štatutárnom audite a o zmene
a doplnení niektorých zákonov voči Úradu pre dohľad nad výkonom auditu a voči týmto osobám neboli
v predchádzajúcich 3 rokoch uplatnené sankcie podľa § 64 zákona č. 423/2015 Z. z. **Splnenie uvedenej požiadavky je potrebné preukázať potvrdením  vydaným Úradom pre dohľad nad výkonom auditu, ktoré nesmie byť staršie ako 3 mesiace**, a zároveň
16. majú splnené všetky povinnosti vyplývajúce zo zákona č. 423/2015 Z. z. voči Slovenskej komore audítorov a voči týmto osobám nebolo v predchádzajúcich 3 rokoch uplatnené disciplinárne opatrenie podľa § 49 zákona č. 423/2015 Z. z. **Splnenie uvedenej požiadavky je potrebné preukázať potvrdením  vydaným Slovenskou komorou audítorov, ktoré nesmie byť staršie ako 3 mesiace.**
	1. **Kľúčový expert č. 4:**
17. **Minimálne 1 osoba** preukáže, že má odbornú prax poistného matematika/aktuára v trvaní minimálne 10 rokov. **Splnenie uvedenej požiadavky musí jednoznačne vyplývať z údajov uvedených v profesijnom životopise experta.**
	1. **Expert č. 5:**
18. **Minimálne 6 osôb** zapísaných v zozname štatutárnych audítorov, ktorý vedie Úrad pre dohľad nad výkonom auditu, a majú oprávnenie na vykonávanie štatutárneho auditu alebo
19. disponujú platným medzinárodne uznávaným certifikátom v oblasti medzinárodných štandardov finančného výkazníctva (IFRS – International Financial Reporting Standards) alebo medzinárodných štandardov pre verejnú správu (IPSAS – International Public Sector Accounting Standards) alebo z oblasti účtovníctva a auditu (FCCA alebo ekvivalentný doklad). **Platný certifikát je potrebné preukázať kópiou certifikátu**
a zároveň
20. majú odbornú prax v dĺžke minimálne 7 rokov v oblasti účtovníctva a financií. **Splnenie uvedenej požiadavky musí jednoznačne vyplývať z údajov uvedených v profesijnom životopise experta.**
	1. **Expert č. 6:**
21. **Minimálne 4 osoby** s odbornou praxou v dĺžke minimálne 5 rokov v oblasti riadenia audítorských a poradenských projektov v oblasti informačných systémov a bezpečnosti informačných systémov a zároveň splnenie uvedenej požiadavky musí jednoznačne vyplývať z údajov uvedených v profesijnom životopise experta.
22. disponujú platným certifikátom z oblasti auditu bezpečnosti informačných systémov. **Platný certifikát je potrebné preukázať kópiou certifikátu.**
	1. **Expert č. 7:**
23. **Minimálne 14 osôb** zapísaných v zozname asistentov štatutárneho audítora, ktorý vedie Slovenská komora audítorov a zároveň
24. majú odbornú prax v dĺžke minimálne 3 roky v oblasti účtovníctva a financií. **Splnenie uvedenej požiadavky musí jednoznačne vyplývať z údajov uvedených v profesijnom životopise experta.**
25. **Splnenie kvalitatívneho kritéria v prípade zmeny/doplnenia kľúčového experta alebo experta v priebehu plnenia zmluvy – Kritérium č. 2 (K2)**

|  |  |
| --- | --- |
| **Kritérium** | **Váha kritéria** |
| Kritérium č. 2 (K2) | Kvalita Kľúčových expertov č.1 a č. 3 a Expertov č. 5 a č. 6  | **60 bodov** |
| Podkritérium č. 2.1 (K2.1) kritéria č. 2Kvalita Kľúčového experta č. 1 | Počet auditov účtovných závierok zostavených subjektom verejného záujmu alebo subjektom verejnej správy, vykonaných v predchádzajúcich troch rokoch k dátumu doručenia písomnej žiadosti Poskytovateľa podľa bodu 10.2 zmluvy, v ktorých zmenený/doplnený Kľúčový expert č. 1 pôsobil v pozícií kľúčového audítorského partnera. | 20 bodov (max. počet bodov) |
| Podkritérium č. 2.2 (K2.2) kritéria č. 2Kvalita Kľúčového experta č. 3 | Počet auditov účtovných závierok zostavených subjektom verejného záujmu alebo subjektom verejnej správy, vykonaných v predchádzajúcich troch rokoch k dátumu doručenia písomnej žiadosti Poskytovateľa podľa bodu 10.2 zmluvy, v ktorých zmenený/doplnený Kľúčový expert č. 3 pôsobil v pozícií kľúčového audítorského partnera.  | 20 bodov (max. počet bodov) |
| Podkritérium č. 2.3 (K2.3) kritéria č. 2Kvalita Experta č. 5 | Počet auditov účtovných závierok zostavených subjektom verejného záujmu alebo subjektom verejnej správy, vykonaných v predchádzajúcich troch rokoch k dátumu doručenia písomnej žiadosti Poskytovateľa podľa bodu 10.2 zmluvy, v ktorých zmenený/doplnený Expert č. 5 pôsobil. | 10 bodov (max. počet bodov) |
| Podkritérium č. 2.4 (K2.4) kritéria č. 2Kvalita Experta č. 6 | Počet auditov účtovných závierok zostavených subjektom verejného záujmu alebo subjektom verejnej správy, vykonaných v predchádzajúcich troch rokoch k dátumu doručenia písomnej žiadosti Poskytovateľa podľa bodu 10.2 zmluvy, v ktorých zmenený/doplnený Expert č. 6 pôsobil. | 10 bodov (max. počet bodov) |

1. Účtovné jednotky, ktoré tvoria konsolidovaný celok ústrednej správy, zverejňujú svoje individuálne účtovné závierky (v súlade s § 23 ods. 2 zákona č. 431/2002 Z. z. o účtovníctve v znení neskorších predpisov) v registri účtovných závierok, ktorý je verejne prístupný na tomto linku: http://www.registeruz.sk/cruz-public/home/). V registri účtovných závierok sú zverejňované aj konsolidované účtovné závierky kapitol štátneho rozpočtu
a konsolidovaná účtovná závierka ústrednej správy spolu s výrokmi audítora, ktoré obsahujú zoznam účtovných jednotiek zahrnutých do predmetných konsolidovaných účtovných závierok. [↑](#footnote-ref-1)